Document ID: 31991R3561

ΚΑΝΟΝΙΣΜΟΣ (ΕΟΚ) αριθ. 3561/91 ΤΗΣ ΕΠΙΤΡΟΠΗΣ της 6ης Δεκεμβρίου 1991 για την τροποποίηση του κανονισμού (ΕΟΚ) αριθ. 2814/90 για λεπτομέρειες εφαρμογής του ορισμού των αμνών που παχύνονται σε βαρείς αμνούς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5 παράγραφος 9,
τον κανονισμό (ΕΟΚ) αριθ. 3901/89 του Συμβουλίου της 12ης Δεκεμβρίου 1989 περί του ορισμού των αμνών που παχύνονται σε βαρείς αμνούς (3), και ιδίως το άρθρο 1 παράγραφος 2,
Εκτιμώντας:
ότι οι λεπτομέρειες εφαρμογής του ορισμού των αμνών που παχύνονται σε βαρείς αμνούς θεσπίστηκαν από τον κανονισμό (ΕΟΚ) αριθ. 2814/90 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2082/91 (5)- ότι ο κανονισμός (ΕΟΚ) αριθ. 2814/90, δυνάμει του άρθρου 4, εφαρμόζεται στις πριμοδοτήσεις που χορηγούνται για την περίοδο 1991- ότι πρέπει επίσης να προβλεφθεί η εφαρμογή του για τις επόμενες περιόδους-
ότι στην Πορτογαλία, ορισμένες δυσκολίες διοικητικής φύσεως καθυστέρησαν την εφαρμογή των εθνικών διατάξεων εφαρμογής- ότι πρέπει, κατά παρέκλιση για την περίοδο 1992, στην Πορτογαλία, να προβλεφθεί μια ευρύτερη περίοδος υποβολής των αιτήσεων πριμοδοτήσεως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2814/90 τροποποιείται ως εξής:
1. Στο άρθρο 3 προστίθεται το ακόλουθο εδάφιο:
"Επιπλέον, κατά παρέκκλιση για την περίοδο 1992, η περίοδος υποβολής των αιτήσεων πριμοδοτήσεως που προβλέπεται στο άρθρο 1 παράγραφος 1 και στο άρθρο 2 παράγραφος 1, θα είναι η ακόλουθη:
- στην Πορτογαλία: από την 1η Νοεμβρίου 1991 μέχρι τις 31 Ιανουαρίου 1992."
2. Το άρθρο 4 δεύτερο εδάφιο, αντικαθίσταται από το ακόλουθο κείμενο:
"Εφαρμόζεται στις πριμοδοτήσεις που πρέπει να χορηγούνται για την περίοδο εμπορίας 1991 και τις επόμενες. Ωστόσο, στα κράτη μέλη όπου εφαρμόζεται για την περίοδο 1990, το καθεστώς που προβλέπεται στο άρθρο 22 παράγραφος 8 του κανονισμού (ΕΟΚ) αριθ. 3013/89 εφαρμόζεται στις πριμοδοτήσεις που πρέπει να καταβάλλονται βάσει της περιόδου 1990 για τις οποίες δεν έχουν υποβληθεί ακόμη αιτήσεις."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Δεκεμβρίου 1991.

Labels: 17
6